Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 156/13/8807	Michalovce, 25.11.2014
EEČ : 2-66-489-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: žiak
sa v skúšobnej dobe, určenej uznesením prokurátora Okresnej prokuratúry Michalovce zo dňa 6.5.2013, spisová značka Pv 156/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 26. 10. 2012 v čase okolo 21.00 h, po predchádzajúcej vzájomnej dohode, pred krčmou XXXXX na rázcestí v obci XXXXX, okres XXXXX, prišli k tam odstavenému vozidlu zn. XXXXX, EČ: XXXXX, červenej farby, kde XXXXX pomocou vreckového nožíka odomkol a takto otvoril uzamknuté bočné dvere uvedeného vozidla a následne obaja  obvinení  vošli do nákladného priestoru vozidla, odkiaľ odcudzili tri fľaše vodky zn. XXXXX 0,7 l, pričom vozidlo potom tým istým spôsobom uzamkli a z miesta činu odišli, čím tak poškodenému XXXXX spôsobili odcudzením vecí škodu vo výške 18,- €. 

Uznesením prokurátora Okresnej prokuratúry Michalovce zo dňa 6.5.2013, spisová značka Pv 156/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Michalovce sp. zn. Pv 156/13 zo 06. 05. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie vedené pre prečin krádeže formou spolupáchateľstva podľa § 20, § 212 ods. 2 písm. a) Tr. zákona proti obvineným ml. XXXXX a ml. XXXXX na tom skutkovom základe, že 
dňa 26. 10. 2012 v čase okolo 21.00 h, po predchádzajúcej vzájomnej dohode, pred krčmou XXXXX na rázcestí v obci XXXXX, okres XXXXX, prišli k tam odstavenému vozidlu zn. XXXXX, EČ: XXXXX červenej farby, kde XXXXX pomocou vreckového nožíka odomkol a takto otvoril uzamknuté bočné dvere uvedeného vozidla a následne obaja  obvinení  vošli do nákladného priestoru vozidla, odkiaľ odcudzili tri fľaše vodky zn. XXXXX 0,7 l, pričom vozidlo potom tým istým spôsobom uzamkli a z miesta činu odišli, čím tak poškodenému XXXXX spôsobili odcudzením vecí škodu vo výške 18,- €. 

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov pre každého. 

Predmetné uznesenie sa stalo právoplatným dňa 03. 08. 2013 u obv. ml. XXXXX. 

Skúšobná doba pre podmienečné zastavenie trestného stíhania uplynula dňom 03. 08. 2014.

Po uplynutí skúšobnej doby bol vyžiadaný odpis registra trestov a správy o povesti obvineného ml. XXXXX. 

Bolo zistené, že obvinený ml. XXXXX v priebehu skúšobnej doby viedol riadny život, nedopustil sa žiadneho trestného činu ani priestupku, a teda vyhovel podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinený ml. XXXXX sa v skúšobnej dobe podmienečného zastavenia trestného stíhania osvedčil.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor